Arveloven indeholder regler, som fastsætter hvordan arven efter afdøde skal fordeles. Den arv man modtager i henhold til arveloven kaldes også den legale arv. En del af denne legale arv er øremærket din eventuelle ægtefælle eller børn som tvangsarv. Hvis du ønsker en anden arvefordeling end den arveloven foreskriver, skal du udfærdige et testamente. Tvangsarven kan du dog ikke disponere over ved testamente.